Unionin yleisen tuomioistuimen tuomio 13.9.2013 – Total v. komissio
(Asia T-548/08)1
(Kilpailu – Kartellit tai muut yhteistoimintajärjestelyt – Parafiinivahojen markkinat – Raakaparafiinin markkinat – Päätös, jolla EY 81 artiklan rikkominen todetaan – Hintojen vahvistaminen ja markkinoiden jakaminen – Puolustautumisoikeudet – Legaliteettiperiaate – Syyttömyysolettama – Kilpailusääntöjen rikkomista merkitsevästä toiminnasta vastuuseen joutuminen – Emoyhtiön vastuu tytäryhtiöidensä kilpailusääntöjen rikkomisista – Emoyhtiön ratkaiseva vaikutusvalta – Olettama, kun omistusosuus on lähes 100 prosenttia)
Oikeudenkäyntikieli: ranska
Asianosaiset
Kantaja: Total SA (Courbevoie, Ranska) (edustajat: asianajajat É. Morgan de Rivery ja A. Noël-Baron)
Vastaaja: Euroopan komissio (asiamiehet: F. Castillo de la Torre ja É. Gippini Fournier)
Oikeudenkäynnin kohde
Ensisijaisesti vaatimus [EY] 81 artiklan ja ETA-sopimuksen 53 artiklan mukaisesta menettelystä (Asia COMP/C.39181 – Kynttilävahat) 1.10.2008 tehdyn komission päätöksen K(2008) 5476 lopullinen kumoamiseksi ja toissijaisesti vaatimus kantajalle määrätyn sakon kumoamiseksi tai sen määrän alentamiseksi
Tuomiolauselma
Kanne hylätään.
Total SA vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut.
____________
1 EUVL C 44, 21.2.2009.